
ENTRODUCION 



El decretu senatorial 

Ena Antigua Roma, las deliberacionis a puertas abiertas del Senau pian albarcal 
destintus temas al tentu lo social o lo almenistrativu. Las determinacionis que esti 
organismu decretava tenian el nombri de senatusconsultum i estu era conparanti a una 
lei. La huerca el Senau anduvu en epoca repubricana, que es andi mayol enportancia 
alquirian las sus respuestas a la mocion d'angun magistrau. 



El decretu de Las Bacanalis 

Esti decumentu se remonta al 7 Otubri el anu 186 ea. C. Se trata dun decretu que 
restringi la celebracion Las Bacanalis en el dominu romanu, menus quandu se den las 
condicionis que el Senau dispon. Esta norma de arrayal el cultu endica la situacion en 
que estas celebracionis s'alcontravan en Roma, andi eran maniantal malas acionis que 
escaleavan el equilibru social (guarreus, crfmin, desbalagamientus, esgalacus, ec). 



La traducion 

El editu esta escritu en un bronzi que hata el sigru XVII no se topo. La luenga en que 
esta escrita es arcaizanti, propia los testus jurfdicus. Linguisticamenti es un testu mu 
enportanti, cosa que ei queriu debrocal a la traducion en estremenu, pusiendu hormas de 
patras o quandu menus, no tan usualis oganu. Assin los perfetus son en -in i no en -un, 
los infinitivus estan palatalizaus o ain singularis paragogicus. 

La traducion esta hecha partiendu de la edicion del Corpus Inscritionum Latinarum 
(CIL). No ei respetau la de vision en rengronis ni ei assenalau el desenroaeru las 
abreviacionis pa no acobijal la letura con demaseaus simbolus. 

Ismael Carmona Garcia 
9 Otubri 2010 

Los consulis Quintu Marciu, el de Luciu, i Espuriu Postumiu, el de Luciu, 
consultorin al Senau enas nonas d'Outubri junta el tempru de Bellona. Huerin 
a escrevillo Marcu Claudiu, el de Marcu, Luciu Valeriu, el de Publiu i Quintu 
Minuciu, el de Gayu. 

Tocanti a Las Bacanalis, quien hueran aliaus decretorin que s'a de dital 
assina: 

«Nengunu d'ellus quedra de tenel Bacanal. Si uviessin angunus 
que ijieran que prejisan de tenel Bacanal, ellus vendrian a Roma al 
pretol urbanu 2 i, a tentu d'estus assuntus, quandu hueran ascuchas 
las sus parabras, el muestru Senau decidira, entri que non menus de 
100 senaoris estuvieran presenterus quandu esti assuntu se 
consultara. Ombri dengunu quedra acetal sel bacanti, ciaanu 
romanu, nin de nombri latinu, nin dengunu de los aliaus, comu non 
hueran al pretol urbanu, i el, a partil de la sentencia el Senau, entri 
que non menus de 100 senaoris esten presenterus quandu esti 
assuntu se consulti, lo ratificara. Decretorin. Ombri dengunu sedra 
sacerdoti, nin maestru nin ombri nin mujel denguna, nin dengunu 
d'ellus quedra tenel un capitali comun nin magistrau, nin por 
magistrau nin ombri nin mujel dengunus quedra hazello, nin 
aluspues quedra cospiral entre ellus i ellus o hazel los mesmus votus 
o enprical-se o conprometel-se nin quedra naidi dal fe entre ellus i 
ellus. Naidi quedra hazel oficius eno encultu, pubricu o privau, nin 
quedra naidi hazel oficius ahuera de la cia, comu non huera al pretol 
urbanu i el, a partil de la sentencia el Senau, entri que estuvieran 



1 C/LI 2 581, 186 ea. C. 

' Magistrau que atuava namas en Roma i s'encargava de la almenistracion la justicia. 



presenterus non menus de 100 senaoris quandu esti assuntu se 
consultara, lo ratificara. Decretorin. 

Ombris mas de cincu en total, ombris i mujeris, naidi quedra 
hazel oficius, nin entremeyu quedran acuil los ombris con mas de 
dos, con mujeris mas de tres, comu non huera a partil de la 
sentencia del pretol urbanu i del Senau, comu arriba s'a escritu». 

Estas cosas ditais comu en assamblea por non menus de tres dias de 
mercau i que sedreis sabioris de la sentencia el Senau: esta hue assina: si ai 
quien obraran contra ella comu arriba s'a escritu, decidiorin que una ofensa 
capitali s'avria de hazel contra ellus. I comu estu en una tabrilla de bronzi 
grabareis J , as sin el Senau decidio de horma equanimi i comu mandais 
escrevilla andi se puea conocel de la horma mas facili; i comu estas Bacanalis, 
si anguna uviessi, menus quandu se tratara de algu sagrau, en dies dias enos 
que vos sedran das las tabras, hagais comu estan hendias. 

En el campu teuranu. 



~ Las determinacionis el Senau i la utoria las sus parabras grabas en bronzi son astilu lei i s'an de siguil. 
Con to i con essu, las fiestas derivas del cultu a Bacu acontinarun a celebral-se pol su caraiti populal. 

